CELEX: 32021D2131
Language: lv
Date: 2021-11-25 00:00:00
Title: Padomes Lēmums (ES) 2021/2131 (2021. gada 25. novembris) par nostāju, kura Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 32. protokolā par 82. panta īstenošanas finanšu kārtību (Dokuments attiecas uz EEZ)

3.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 432/32
               
            
         PADOMES LĒMUMS (ES) 2021/2131
         (2021. gada 25. novembris)
         par nostāju, kura Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 32. protokolā par 82. panta īstenošanas finanšu kārtību
         (Dokuments attiecas uz EEZ)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 122. pantu un 322. panta 1. punktu saistībā ar 218. panta 9. punktu,
         ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību (1) un jo īpaši tās 1. panta 3. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Līgums par Eiropas Ekonomikas zonu (2) (“EEZ līgums”) stājās spēkā 1994. gada 1. janvārī.
                  
               
                     (2)
                  
                  
                     Ievērojot EEZ līguma 98. pantu, Eiropas Ekonomikas zonas Apvienotā komiteja (“EEZ Apvienotā komiteja”) var izlemt grozīt cita starpā EEZ līguma 32. protokolu par 82. panta īstenošanas finanšu kārtību (“32. protokols”).
                  
               
                     (3)
                  
                  
                     Padomes Regula (ES) 2020/2094 (3), ar ko izveidoja Eiropas Savienības Atveseļošanas instrumentu, programmai “Apvārsnis Eiropa”, kura izveidota ar Eiropas Parlamenta un Padomes Regulu (ES) 2021/695 (4), un Savienības civilās aizsardzības mehānismam, kas reglamentēts ar Eiropas Parlamenta un Padomes Lēmumu Nr. 1313/2013/ES (5), piešķir papildu ārējos piešķirtos ieņēmumus. 32. protokolā ir lietderīgi precizēt, ka, aprēķinot EBTA valstu finansiālos ieguldījumus saistībā ar šo valstu dalību minētajā programmā un minētajā mehānismā, aprēķina bāze būtu jāpalielina ar apropriācijām, kas atbilst ārējiem piešķirtajiem ieņēmumiem saskaņā ar Padomes Regulas (ES) 2020/2094 3. panta 1. punktu.
                  
               
                     (4)
                  
                  
                     Tādēļ būtu attiecīgi jāgroza 32. protokols.
                  
               
                     (5)
                  
                  
                     Tādēļ Savienības nostājas EEZ Apvienotajā komitejā pamatā vajadzētu būt EEZ Apvienotās komitejas lēmuma projektam,
                  
               IR PIEŅĒMUSI ŠO LĒMUMU.
         
            1. pants
            Nostājas, kas Savienības vārdā jāieņem EEZ Apvienotajā komitejā attiecībā uz ierosināto grozījumu EEZ līguma 32. protokolā par 82. panta īstenošanas finanšu kārtību, pamatā ir EEZ Apvienotās komitejas lēmuma projekts (6).
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 25. novembrī
            
               
                  Padomes vārdā –
               
               
                  priekšsēdētājs
               
               Z. POČIVALŠEK
            
         
         
            (1)  OV L 305, 30.11.1994., 6. lpp.
         
         
            (2)  OV L 1, 3.1.1994., 3. lpp.
         
         
            (3)  Padomes Regula (ES) 2020/2094 (2020. gada 14. decembris), ar ko izveido Eiropas Savienības Atveseļošanas instrumentu ekonomikas atveseļošanas atbalstam pēc Covid-19 krīzes (OV L 433I, 22.12.2020., 23. lpp.).
         
            (4)  Eiropas Parlamenta un Padomes Regula (ES) 2021/695 (2021. gada 28. aprīlis), ar ko izveido pētniecības un inovācijas pamatprogrammu “Apvārsnis Eiropa”, nosaka tās dalības un rezultātu izplatīšanas noteikumus un atceļ Regulas (ES) Nr. 1290/2013 un (ES) Nr. 1291/2013 (OV L 170, 12.5.2021., 1. lpp.).
         
            (5)  Eiropas Parlamenta un Padomes Lēmums Nr. 1313/2013/ES (2013. gada 17. decembris) par Savienības civilās aizsardzības mehānismu (OV L 347, 20.12.2013., 924. lpp.).
         
            (6)  Skatīt dokumentu ST 13509/21 http://register.consilium.europa.eu.